LV Eiropas Savienības Oficiālais Vēstnesis L 102/67

Saskaņā ar starptautisko publisko tiesību normām juridisks spēks ir tikai ANO EEK dokumentu oriģināliem. Šo noteikumu statuss un stāšanās spēkā datums jāpārbauda ANO EEK statusa dokumenta TRANS/WP.29/343 jaunākajā redakcijā, kas pieejama šādā tīmekļa vietnē:

http://www.unece.org/trans/main/wp29/wp29wgs/wp29gen/wp29fdocstts.html.

Apvienoto Nāciju Organizācijas Eiropas Ekonomikas komisijas (ANO EEK) Noteikumi Nr. 118 – Vienotas tehniskās prasības par noteiktu kategoriju mehānisko transportlīdzekļu konstrukcijā izmantoto materiālu ugunsizturību un/vai to spēju atgrūst degvielu vai smērvielu [2015/622]

Ar visiem grozījumiem līdz

02. grozījumu sērijas 1. papildinājumam, kas stājies spēkā 2013. gada 3. novembrī

SATURA RĀDĪTĀJS

NOTEIKUMI

1. Darbības joma

2. Vispārīgās definīcijas

3. Apstiprinājuma pieteikums

4. Apstiprinājums

5. I daļa. Transportlīdzekļa tipa apstiprinājums attiecībā uz to sastāvdaļu ugunsizturību, kuras izmanto salonā, dzinēja nodalījumā un jebkādā atsevišķā apsildes iekārtas nodalījumā, un/vai attiecībā uz dzinēja nodalījumā vai jebkādā atsevišķā apsildes iekārtas nodalījumā izmantotu izolācijas materiālu spēju atgrūst degvielu vai smērvielu

6. II daļa. Sastāvdaļas apstiprinājums attiecībā uz tās ugunsizturību un/vai tās spēju atgrūst degvielu vai smērvielu

7. Tipa modifikācijas un apstiprinājuma paplašinājums

8. Ražošanas atbilstība

9. Sankcijas par ražošanas neatbilstību

10. PILNĪGA RAŽOŠANAS IZBEIGŠANA

11. Par apstiprinājuma testu veikšanu atbildīgo tehnisko dienestu, kā arī tipa apstiprinātāju iestāžu nosaukumi un adreses

12. PĀREJAS NOTEIKUMI

PIELIKUMI

1. Transportlīdzekļa informācijas dokuments

2. Sastāvdaļas informācijas dokuments

3. Paziņojums (par transportlīdzekļa tipa apstiprinājumu)

4. Paziņojums (par sastāvdaļas tipa apstiprinājumu)

5. Apstiprinājuma marķējuma izkārtojumi

6. Materiālu horizontālā degšanas ātruma noteikšanas tests

7. Materiālu kušanas īpašību noteikšanas tests

8. Materiālu vertikālā degšanas ātruma noteikšanas tests

9. Tests, lai noteiktu materiālu spēju atgrūst degvielu vai smērvielu

1. DARBĪBAS JOMA

1.1. Šie noteikumi attiecas uz to materiālu ugunsizturību (uzliesmojamība, degšanas ātrums un kušanas īpašības) un spēju atgrūst degvielu vai smērvielu, ko izmanto II un III klases M3 kategorijas transportlīdzekļos (1).

Tipa apstiprinājumu piešķir saskaņā ar:

1.2. I daļu. Transportlīdzekļa tipa apstiprināšana attiecībā uz to sastāvdaļu ugunsizturību un/vai spēju atgrūst degvielu vai smērvielu, ko izmanto salonā, dzinēja nodalījumā vai jebkādā atsevišķā apsildes iekārtas nodalījumā;

1.3. II daļu. Tādas sastāvdaļas tipa apstiprināšana attiecībā uz tās ugunsizturību un/vai spēju atgrūst degvielu vai smērvielu, ko uzstāda salonā, dzinēja nodalījumā vai jebkādā atsevišķā apsildes iekārtas nodalījumā.

2. VISPĀRĪGĀS DEFINĪCIJAS

2.1. “Ražotājs” ir persona vai iestāde, kas tipa apstiprinātājas iestādes priekšā ir atbildīga par visiem tipa apstiprināšanas procesa aspektiem un par ražošanas atbilstības nodrošināšanu. Nav būtiski, vai šī persona vai iestāde ir tieši iesaistīta visos tā transportlīdzekļa vai sastāvdaļas izgatavošanas posmos, uz kuru attiecas apstiprināšanas process.

2.2. “Salons” ir jebkurš pasažieriem, transportlīdzekļa vadītājiem un/vai apkalpei paredzēts nodalījums, ko ierobežo šādas iekšējās virsmas: a) griesti; b) grīda; c) priekšējā, aizmugures un sānu sienas; d) durvis; e) ārējais stiklojums.

2.3. “Dzinēja nodalījums” ir nodalījums, kurā uzstādīts dzinējs un kurā varbūt uzstādīts atgāzsildītājs.

2.4. “Atsevišķs apsildes iekārtas nodalījums” ir nodalījums atgāzsildītājam, kas atrodas ārpus salona un dzinēja nodalījuma.

2.5. “Ražošanas materiāli” ir ražojumi vairumā (piemēram, tapsējuma materiāla ruļļi) vai iepriekš sagatavotas sastāvdaļas, kas tiek piegādātas ražotājam uzstādīšanai tāda tipa transportlīdzeklī, kas apstiprināts saskaņā ar šiem noteikumiem, vai darbnīcai izmantošanai transportlīdzekļu apkopē vai remontā.

2.6. “Sēdeklis” ir konstrukcija, kas kopā ar apdari veido vai neveido vienotu konstrukciju ar transportlīdzekļa korpusu un ko paredzēts izmantot kā sēdvietu vienam pieaugušam cilvēkam. Šis termins attiecas gan uz atsevišķiem sēdekļiem, gan arī uz sola daļu, ko paredzēts izmantot kā sēdvietu vienam pieaugušam cilvēkam.

2.7. “Sēdekļu grupa” ir vai nu sēdeklis sola veidā, vai atsevišķi, blakus novietoti sēdekļi (t. i., tā, ka viena sēdekļa priekšējie stiprinājumi ir vienā līnijā ar otra sēdekļa aizmugurējiem stiprinājumiem vai uz priekšu no tiem un vienā līnijā ar otra sēdekļa priekšējiem stiprinājumiem vai uz aizmuguri no tiem), uz kuriem var sēdēt viens vai vairāki pieauguši cilvēki.

2.8. “Sols” ir konstrukcija ar apdari, ko paredzēts izmantot kā sēdvietu vairāk nekā vienam pieaugušam cilvēkam.

2.9. “Vertikālā stāvoklī uzstādīts materiāls” ir materiāli, kas uzstādīti transportlīdzekļa salonā, dzinēja nodalījumā un jebkādā atsevišķā apsildes iekārtas nodalījumā tādā veidā, ka to slīpums attiecībā pret horizontālu stāvokli pārsniedz 15 % pie transportlīdzekļa masas darba kārtībā un tam atrodoties uz līdzenas un horizontālas virsmas.

3. APSTIPRINĀJUMA PIETEIKUMS

3.1. Transportlīdzekļa vai sastāvdaļas tipa apstiprinājuma pieteikumu tās apstiprināšanai atbilstīgi šiem noteikumiem iesniedz ražotājs.

3.2. Tam pievieno 1. vai 2. pielikumā norādītajam paraugam atbilstošu informācijas dokumentu.

3.3. Tehniskajam dienestam, kas ir atbildīgs par tipa apstiprināšanas testu veikšanu, jāiesniedz:

3.3.1. ja apstiprina transportlīdzekli: apstiprināmā transportlīdzekļa tipa reprezentatīvs paraugs;

3.3.2. ja sastāvdaļām jau piešķirts tipa apstiprinājums: transportlīdzekļa tipa apstiprinājuma pieteikumam pievieno sarakstu ar attiecīgo detaļu tipa apstiprinājuma numuriem un ražotāja tipa apzīmējumiem;

3.3.3. sastāvdaļām bez tipa apstiprinājuma: 3.3.3.1. transportlīdzekļos izmantotā apstiprināmā sastāvdaļu tipa reprezentatīvi paraugi, kuru skaits norādīts 6. līdz 9. pielikumā; 3.3.3.2. turklāt vienu paraugu tehniskajam dienestam iesniedz turpmāku atsauču vajadzībām; 3.3.3.3. tādām ierīcēm kā sēdekļi, aizkari, starpsienas utt. – 3.3.3.1. punktā norādītie paraugi un viena nokomplektēta ierīce kā minēts iepriekš; 3.3.3.4. paraugi ir skaidri un neizdzēšami marķēti ar pieteikuma iesniedzēja tirdzniecības nosaukumu vai preču zīmi un tipa apzīmējumu.

4. APSTIPRINĀJUMS

4.1. Ja saskaņā ar šiem noteikumiem apstiprināšanai iesniegtais tips atbilst šo noteikumu attiecīgajai(-ām) daļai(-ām), tad šis tips tiek apstiprināts.

4.2. Katram apstiprinātajam tipam piešķir apstiprinājuma numuru. Pirmie divi cipari (pašlaik 02, ar ko apzīmēta 02. grozījumu sērija) norāda grozījumu sēriju, kura ietver jaunākos būtiskos tehniskos grozījumus, kas šajos noteikumos izdarīti līdz apstiprinājuma izsniegšanas dienai. Viena un tā pati līgumslēdzēja puse nepiešķir vienu un to pašu numuru citam transportlīdzekļa vai sastāvdaļas tipam, kā noteikts šajos noteikumos.

4.3. Paziņojumu par tipa apstiprinājumu vai apstiprinājuma paplašināšanu saskaņā ar šiem noteikumiem nolīguma līgumslēdzējām pusēm, kuras piemēro šos noteikumus, nosūta, izmantojot veidlapu, kas atbilst attiecīgi šo noteikumu 3. vai 4. pielikumā sniegtajiem paraugiem.

4.4. Katram transportlīdzeklim, kas atbilst tipam, kurš ir apstiprināts saskaņā ar šiem noteikumiem, skaidri redzamā un viegli pieejamā vietā, kas norādīta apstiprinājuma veidlapā, piestiprina starptautiski atzītu apstiprinājuma marķējumu, kuru veido:

4.4.1. aplis, kurā ir burts “E”, kam seko tās valsts pazīšanas numurs, kura piešķīrusi apstiprinājumu (2);

4.4.2. šo noteikumu numurs, kam seko burts “R”, “I”, kas norāda šo noteikumu I daļu, domuzīme un apstiprinājuma numurs, pa labi no 4.4.1. punktā norādītā apļa.

4.4.3. Ja transportlīdzeklis atbilst transportlīdzekļa tipam, kas apstiprināts saskaņā ar vienu vai vairākiem citiem šim nolīgumam pievienotiem noteikumiem, valstī, kurā apstiprinājums piešķirts saskaņā ar šiem noteikumiem, 4.4.1. punktā noteiktais simbols nav jānorāda atkārtoti; šādā gadījumā tos noteikumus, saskaņā ar kuriem piešķirts apstiprinājums valstī, kas piešķīrusi apstiprinājumu saskaņā ar šiem noteikumiem, norāda vertikālās slejās pa labi no 4.4.1. punktā noteiktā simbola.

4.4.4. Apstiprinājuma marķējums ir skaidri salasāms un neizdzēšams.

4.4.5. Apstiprinājuma marķējums atrodas ražotāja piestiprinātās transportlīdzekļa datu plāksnes tuvumā vai uz tās.

4.5. Ražošanas materiāli nav atsevišķi jāmarķē. Tomēr iepakojumam, kurā tie tiek piegādāti, jābūt marķētam ar starptautisku apstiprinājuma marķējumu, ko veido:

4.5.1. aplis, kurā ir burts “E”, kam seko tās valsts pazīšanas numurs, kura piešķīrusi apstiprinājumu (2);

4.5.2. šo noteikumu numurs, kam seko burts “R”, “II”, kas norāda šo noteikumu II daļu, domuzīme un apstiprinājuma numurs, pa labi no 4.4.1. punktā norādītā apļa;

4.5.3. apļa tuvumā: 4.5.3.1. simboli, kas norāda virzienu, kurā materiālu drīkst uzstādīt: horizontālā virzienā (sk. 6.2.1. punktu); vertikālā virzienā (sk. 6.2.3. un 6.2.4. punktu); gan horizontālā, gan vertikālā virzienā (sk. 6.2.1., 6.2.3. un 6.2.4. punktu); 4.5.3.2. simbols “V”, kas norāda, ka materiāls atbilst 6.2.2. punkta prasībām.

4.5.4. Apstiprinājuma marķējums ir skaidri salasāms un neizdzēšams.

4.6. Sastāvdaļas drīkst marķēt ar 4.5. punktā noteikto apstiprinājuma marķējumu.

4.6.1. Ja marķējums ir norādīts, nokomplektētām sastāvdaļām, piemēram, sēdekļiem, starpsienām, bagāžas plauktiem utt., tajā ietver simbolu “CD”, kas norāda, ka sastāvdaļa ir apstiprināta kā nokomplektēta ierīce.

4.7. Šo noteikumu 5. pielikumā ir sniegti apstiprinājuma marķējuma izkārtojuma piemēri.

5. I DAĻA. TRANSPORTLĪDZEKĻA TIPA APSTIPRINĀJUMS ATTIECĪBĀ UZ TO SASTĀVDAĻU UGUNSIZTURĪBU, KURAS IZMANTO SALONĀ, DZINĒJA NODALĪJUMĀ UN JEBKĀDĀ ATSEVIŠĶĀ APSILDES IEKĀRTAS NODALĪJUMĀ, UN/VAI ATTIECĪBĀ UZ DZINĒJA NODALĪJUMĀ VAI JEBKĀDĀ ATSEVIŠĶĀ APSILDES IEKĀRTAS NODALĪJUMĀ IZMANTOTU IZOLĀCIJAS MATERIĀLU SPĒJU ATGRŪST DEGVIELU VAI SMĒRVIELAS

5.1. Definīcija

Šo noteikumu I daļā lieto šādu definīciju.

5.1.1. “Transportlīdzekļa tips” ir transportlīdzekļi, kas neatšķiras tādos būtiskos aspektos kā ražotāja tipa apzīmējums.

5.2. Specifikācijas

5.2.1. Materiāli, kas izmantoti apstiprināmā transportlīdzekļa salona iekšpusē un ne vairāk kā 13 mm ārpus tā, dzinēja nodalījumā un jebkādā atsevišķā apsildes iekārtas nodalījumā, atbilst šo noteikumu II daļas prasībām.

5.2.2. Materiālus un/vai iekārtas, ko izmanto salonā, dzinēja nodalījumā un jebkādā atsevišķā apsildes iekārtas nodalījumā un/vai ierīcēs, kuras apstiprinātas kā sastāvdaļas, uzstāda tā, lai mazinātu liesmu rašanās un izplatīšanās risku.

5.2.3. Šādus materiālus un/vai iekārtas uzstāda tikai atbilstoši to paredzētajam lietojumam un tiem veiktajam(-ajiem) testam(-iem) (sk. 6.2.1., 6.2.2., 6.2.3., 6.2.4., 6.2.5., 6.2.6. un 6.2.7. punktu), jo īpaši saistībā ar to ugunsizturību un kušanas īpašībām (horizontālā/vertikālā virzienā) un/vai to spēju atgrūst degvielu vai smērvielu.

5.2.4. Jebkādas līmveida vielas, kuras izmanto iekšējā materiāla piestiprināšanai pie tā atbalsta konstrukcijas, pēc iespējas mazāk pasliktina materiāla ugunsizturību.

6. II DAĻA. SASTĀVDAĻAS APSTIPRINĀJUMS ATTIECĪBĀ UZ TĀS UGUNSIZTURĪBU UN/VAI TĀS SPĒJU ATGRŪST DEGVIELU VAI SMĒRVIELU

6.1. Definīcijas

Šo noteikumu II daļā izmanto šādas definīcijas.

6.1.1. “Sastāvdaļas tips” ir sastāvdaļas, kas neatšķiras tādos būtiskos aspektos kā: 6.1.1.1. ražotāja tipa apzīmējums; 6.1.1.2. paredzētais pielietojums (sēdekļu polsterējums, griestu apšuvums, izolācija utt.); 6.1.1.3. izejmateriāls(-i) (piemēram, vilna, plastmasa, gumija, jaukti materiāli); 6.1.1.4. kompozītmateriālu gadījumā – slāņu skaits; un 6.1.1.5. citi raksturlielumi, ciktāl tie jūtami ietekmē šajos noteikumos aprakstīto veiktspēju.

6.1.2. “Degšanas ātrums” ir saskaņā ar šo noteikumu 6. un/vai 8. pielikumu izmērītā izdegušā attāluma attiecība pret laiku, kurā attiecīgais attālums ir izdedzis. To izsaka milimetros minūtē.

6.1.3. “Kompozītmateriāls” ir materiāls, ko veido vairāki līdzīgu vai atšķirīgu materiālu slāņi, kuru virsmas cieši savienotas kopā, izmantojot cementēšanu, līmēšanu, apšūšanu, metināšanu u. c. Ja dažādi materiāli savienoti kopā ar pārtraukumiem (piemēram, sašujot, ar augstfrekvences metināšanu, kniedēšanu), šādus materiālus neuzskata par kompozītmateriāliem.

6.1.4. “Redzamā virsma” ir tā transportlīdzeklī iemontētā materiāla virsma, kas vērsta uz pasažieru salona, dzinēja nodalījuma un jebkāda atsevišķa apsildes iekārtas nodalījuma pusi.

6.1.5. “Polsterējums” ir iekšējā polsterējuma un virsmas apdares materiāla kombinācija, kas kopā veido amortizējošu slāni uz sēdekļa karkasa.

6.1.6. “Iekšējais apšuvums” ir materiāls(-i), kas (kopā) veido griestu, sienu vai grīdas virsmas apdari un pamatu.

6.1.7. “Izolācijas materiāls(-i)” ir materiāls(-i), ko izmanto, lai mazinātu konduktīvo, siltumstarošanas un konvektīvo siltumpārnesi un nodrošinātu dzinēja nodalījuma vai jebkāda atsevišķa apsildes iekārtas nodalījuma skaņas izolāciju.

6.1.8. “Spēja atgrūst degvielu vai smērvielu” ir materiālu spēja atgrūst degvielu vai smērvielu, to mērot saskaņā ar šo noteikumu 9. pielikumu.

6.2. Specifikācijas

6.2.1. Šo noteikumu 6. pielikumā aprakstīto testu veic šādiem materiāliem:

a) materiāls(-i) un kompozītmateriāls(-i), kas uzstādīts(-i) horizontālā stāvoklī salonā; un

b) izolācijas materiāls(-i), kas uzstādīts(-i) horizontālā stāvoklī dzinēja nodalījumā un jebkādā atsevišķā apsildes iekārtas nodalījumā.

Testa rezultāti uzskatāmi par apmierinošiem, ja, ņemot vērā vissliktākos testa rezultātus, horizontālais degšanas ātrums nepārsniedz 100 mm/min vai ja liesma nodziest pirms pēdējā mērījumu punkta.

Materiālus, kas atbilst 6.2.3. punkta prasībām, uzskata par atbilstīgiem šā punkta prasībām.

6.2.2. Šo noteikumu 7. pielikumā aprakstīto testu veic šādiem materiāliem:

a) materiāls(-i) un kompozītmateriāls(-i), kas uzstādīts(-i) vairāk nekā 500 mm virs sēdekļa spilvena un transportlīdzekļa griestos;

b) izolācijas materiāls(-i), kas uzstādīts(-i) dzinēja nodalījumā un jebkādā atsevišķā apsildes iekārtas nodalījumā.

Testa rezultāti uzskatāmi par apmierinošiem, ja, ņemot vērā vissliktākos testa rezultātus, neveidojas neviens piliens, kas aizdedzina vati.

6.2.3. Šo noteikumu 8. pielikumā aprakstīto testu veic šādiem materiāliem:

a) materiāls(-i) un kompozītmateriāls(-i), kas uzstādīts(-i) vertikālā stāvoklī salonā;

b) izolācijas materiāls(-i), kas vertikālā stāvoklī uzstādīts(-i) dzinēja nodalījumā un jebkādā atsevišķā apsildes iekārtas nodalījumā.

Testa rezultāti uzskatāmi par apmierinošiem, ja, ņemot vērā vissliktākos testa rezultātus, vertikālais degšanas ātrums nepārsniedz 100 mm/min vai ja liesma nodziest, pirms ir iznīcināts viens no pirmajiem marķējuma diegiem.

6.2.4. Materiālus, kuru vidējā CFE (kritiskā siltumplūsma pie apdzēšanas) vērtība ir lielāka par vai vienāda ar 20 kW/m2, tos testējot saskaņā ar ISO 5658-2 (3), uzskata par tādiem, kas atbilst 6.2.2. un 6.2.3. punkta prasībām, ja, ņemot vērā vissliktākos testa rezultātus, netiek novēroti degoši pilieni.

6.2.5. Visam(-iem) izolācijas materiālam(-iem), kas uzstādīts(-i) dzinēja nodalījumā un jebkādā atsevišķā apsildes iekārtas nodalījumā, veic testu, kas aprakstīts šo noteikumu 9. pielikumā.

Testa rezultāti uzskatāmi par apmierinošiem, ja, ņemot vērā vissliktākos testa rezultātus, testa parauga masas pieaugums nepārsniedz 1 g.

Padziļinājumi, kas nepieciešami tehnisku iemeslu dēļ, piemēram, caurulēm vai konstrukcijas elementiem, kuri šķērso materiālu, ir atļauti, ja vien tiek saglabāta aizsardzība (piemēram, hermētiķis, lente…).

6.2.6. Elektriskajiem kabeļiem veic izturības pret liesmas izplatīšanos testu, kas aprakstīts standarta ISO 6722: 2006 12. punktā.

Testa rezultāti uzskatāmi par apmierinošiem, ja, ņemot vērā vissliktākos testa rezultātus, izolācijas materiāla degšanas liesma (ja tāda ir) nodziest 70 sekunžu laikā un nesadeg vismaz 50 mm izolācijas testa parauga augšpusē.

6.2.7. Šo noteikumu 6.–8. pielikumā aprakstītie testi nav jāveic šādiem materiāliem:

6.2.7.1. detaļām, kas izgatavotas no metāla vai stikla;

6.2.7.2. katram atsevišķam sēdekļa piederumam, kura nemetālisko materiālu masa ir mazāka par 200 g. Ja šo piederumu nemetālisko materiālu kopējā masa pārsniedz 400 g katram sēdeklim, tad tests jāveic katram materiālam;

6.2.7.3. detaļām, kuru virsmas laukums vai tilpums nepārsniedz attiecīgi: 6.2.7.3.1. 100 cm2 vai 40 cm3 detaļām, kuras pievienotas atsevišķai sēdvietai; 6.2.7.3.2. 300 cm2 vai 120 cm3 sēdekļu rindai un, maksimāli, uz vienu salona iekšpuses lineāro metru tām detaļām, kuras atrodas transportlīdzeklī un nav pievienotas atsevišķai sēdvietai;

6.2.7.4. elementiem, no kuriem nav iespējams iegūt noteiktā izmēra paraugu, kā norādīts 6. pielikuma 3.1. punktā un 7. pielikuma 3. punktā.

7. TIPA MODIFIKĀCIJAS UN APSTIPRINĀJUMA PAPLAŠINĀJUMS

7.1. Par visām transportlīdzekļa vai sastāvdaļas tipa modifikācijām attiecībā uz šiem noteikumiem ziņo tipa apstiprināšanas iestādei, kas apstiprinājusi transportlīdzekļa vai sastāvdaļas tipu. Šī iestāde var vai nu:

7.1.1. uzskatīt, ka veiktās modifikācijas nevarētu radīt ievērojamu negatīvu ietekmi un ka transportlīdzeklis vai sastāvdaļas joprojām atbilst prasībām; vai arī

7.1.2. par testu veikšanu atbildīgajam tehniskajam dienestam pieprasīt papildu testa protokolu.

7.2. Par piekrišanu vai atteikumu izsniegt apstiprinājumu, norādot izmaiņas, nolīguma Līgumslēdzējām pusēm, kuras piemēro šos noteikumus, paziņo saskaņā ar iepriekš 4.3. punktā noteikto procedūru.

7.3. Tipa apstiprināšanas iestāde, kas izsniedz apstiprinājuma paplašinājumu, piešķir sērijas numuru katrai paziņojuma veidlapai, kas sagatavota šādam paplašinājumam, un par to informē pārējās 1958. gada nolīguma Līgumslēdzējas puses, kuras piemēro šos noteikumus, šajā nolūkā nosūtot paziņojuma veidlapu, kas atbilst šo noteikumu 3. vai 4. pielikumā norādītajam paraugam.

8. RAŽOŠANAS ATBILSTĪBA

Ražošanas atbilstības nodrošināšanas procedūras atbilst nolīguma 2. papildinājumā (E/ECE/324-E/ECE/TRANS/505/Rev. 2) noteiktajām procedūrām, ievērojot šādas prasības:

8.1. transportlīdzekļus/sastāvdaļas, kas apstiprināti saskaņā ar šiem noteikumiem, ražo tā, lai tie atbilstu apstiprinātajam tipam, šajā nolūkā ievērojot šo noteikumu attiecīgās(-o) daļas(-u) prasības;

8.2. tipa apstiprināšanas iestāde, kas piešķīrusi tipa apstiprinājumu, jebkurā laikā drīkst verificēt atbilstības kontroles metodes, ko piemēro katrā ražotnē. Šādas verifikācijas parasti veic reizi divos gados.

9. SANKCIJAS PAR RAŽOŠANAS NEATBILSTĪBU

9.1. Saskaņā ar šiem noteikumiem piešķirto transportlīdzekļa/sastāvdaļas tipa apstiprinājumu drīkst atsaukt, ja konstatē neatbilstību iepriekš noteiktajām prasībām.

9.2. Ja nolīguma Līgumslēdzēja puse, kura piemēro šos noteikumus, atsauc iepriekš piešķirtu apstiprinājumu, tā par to informē citas nolīguma Līgumslēdzējas puses, kas piemēro šos noteikumus, šajā nolūkā izmantojot paziņojuma veidlapu, kura atbilst šo noteikumu 3. vai 4. pielikumā norādītajam paraugam.

10. PILNĪGA RAŽOŠANAS IZBEIGŠANA

Ja apstiprinājuma turētājs pilnībā pārtrauc ražot saskaņā ar šiem noteikumiem apstiprinātu transportlīdzekļa tipu, tas attiecīgi informē tipa apstiprinātāju iestādi, kas piešķīrusi apstiprinājumu. Saņemot attiecīgo paziņojumu, minētā iestāde par to informē citas 1958. gada nolīguma Līgumslēdzējas puses, kas piemēro šos noteikumus, šajā nolūkā izmantojot paziņojuma veidlapu, kas atbilst šo noteikumu 3. vai 4. pielikumā norādītajam paraugam.

11. PAR APSTIPRINĀŠANAS TESTU VEIKŠANU ATBILDĪGO TEHNISKO DIENESTU, KĀ ARĪ TIPA APSTIPRINĀTĀJU IESTĀŽU NOSAUKUMI UN ADRESES

1958. gada nolīguma Līgumslēdzējas puses, kuras piemēro šos noteikumus, paziņo Apvienoto Nāciju Organizācijas sekretariātam to tehnisko dienestu nosaukumu un adresi, kas atbildīgi par apstiprināšanas testu veikšanu, kā arī to tipa apstiprinātāju iestāžu nosaukumu un adresi, kuras piešķir apstiprinājumu un kurām jānosūta veidlapas, kas apliecina citās valstīs izdotu apstiprinājumu, tā paplašinājumu, atteikumu vai atsaukumu.

12. PĀREJAS NOTEIKUMI

12.1. Sākot ar 01. grozījumu sērijas spēkā stāšanās oficiālo datumu, neviena Līgumslēdzēja puse, kas piemēro šos noteikumus, neatsaka piešķirt apstiprinājumu saskaņā ar šiem noteikumiem, kas grozīti ar 01. grozījumu sēriju.

12.2. Pēc 24 mēnešiem kopš dienas, kad oficiāli stājas spēkā 01. grozījumu sērija, Līgumslēdzējas puses, kas piemēro šos noteikumus, piešķir apstiprinājumus tikai tad, ja apstiprināmais transportlīdzekļa vai sastāvdaļas tips atbilst prasībām, kuras paredzētas šajos noteikumos, kas grozīti ar 01. grozījumu sēriju.

12.3. Pēc 60 mēnešiem kopš dienas, kad oficiāli stājas spēkā 01. grozījumu sērija, Līgumslēdzējas puses, kas piemēro šos noteikumus, drīkst atteikt pirmo valsts vai reģionālo reģistrāciju (pirmo ekspluatācijas uzsākšanu) tādam transportlīdzeklim, kurš neatbilst prasībām, kuras paredzētas šajos noteikumos, kas grozīti ar 01. grozījumu sēriju.

12.4. Sastāvdaļu apstiprinājumi, kas piešķirti saskaņā ar šo noteikumu iepriekšējām grozījumu sērijām, nezaudē spēku pat pēc šo noteikumu 01. grozījumu sērijas spēkā stāšanās dienas, un Līgumslēdzējas puses, kas piemēro šos noteikumus, turpina atzīt šādus apstiprinājumus.

12.5. Līgumslēdzējas puses, kas piemēro šos noteikumus, neatsaka paplašinājumu piešķiršanu apstiprinājumiem, kas piešķirti saskaņā ar šo noteikumu 00. grozījumu sēriju.

12.6. Sākot ar 02. grozījumu sērijas spēkā stāšanās oficiālo datumu, neviena Līgumslēdzēja puse, kas piemēro šos noteikumus, neatsaka piešķirt apstiprinājumu saskaņā ar šiem noteikumiem, kas grozīti ar 02. grozījumu sēriju.

12.7. Pēc 48 mēnešiem kopš dienas, kad oficiāli stājas spēkā 02. grozījumu sērija, Līgumslēdzējas puses, kas piemēro šos noteikumus, piešķir apstiprinājumus tikai tad, ja apstiprināmās sastāvdaļas tips atbilst prasībām, kuras paredzētas šajos noteikumos, kas grozīti ar 02. grozījumu sēriju.

12.8. Pēc 60 mēnešiem kopš dienas, kad oficiāli stājas spēkā 02. grozījumu sērija, Līgumslēdzējas puses, kas piemēro šos noteikumus, piešķir apstiprinājumus tikai tad, ja apstiprināmā transportlīdzekļa tips atbilst prasībām, kuras paredzētas šajos noteikumos, kas grozīti ar 02. grozījumu sēriju.

12.9. Pēc 96 mēnešiem kopš dienas, kad oficiāli stājas spēkā 02. grozījumu sērija, Līgumslēdzējas puses, kas piemēro šos noteikumus, drīkst atteikt pirmo valsts reģistrāciju (pirmo ekspluatācijas uzsākšanu) tādam transportlīdzeklim, kas neatbilst prasībām, kuras paredzētas šajos noteikumos, kas grozīti ar 02. grozījumu sēriju.

12.10. Sastāvdaļu apstiprinājumi, kas piešķirti saskaņā ar šo noteikumu iepriekšējām grozījumu sērijām, nezaudē spēku pat pēc 02. grozījumu sērijas spēkā stāšanās dienas, un Līgumslēdzējas puses, kas piemēro šos noteikumus, turpina atzīt šādus apstiprinājumus.

(1) Kā definēts Konsolidētajā rezolūcijā par transportlīdzekļu konstrukciju (R.E.3), dokuments ECE/TRANS/WP.29/78/Rev.2, 2. punkts.

(2) 1958. gada nolīguma pušu pazīšanas numuri ir doti Konsolidētās rezolūcijas par transportlīdzekļu konstrukciju (R.E.3) 3. pielikumā, dokuments: ECE/TRANS/WP.29/78/Rev.2/Amend.1.

(3) ISO 5658-2: 2006 Ugunsreakcijas testi – Liesmas izplatīšanās – 2. daļa. Sāniskā liesmas izplatīšanās pa rūpnieciski ražotiem ēku un transportlīdzekļu elementiem vertikālā stāvoklī.

1. PIELIKUMS TRANSPORTLĪDZEKĻA INFORMĀCIJAS DOKUMENTS Saskaņā ar šo noteikumu 3.2. punktu par transportlīdzekļa tipa apstiprināšanu attiecībā uz to sastāvdaļu ugunsizturību, kuras izmanto salonā, dzinēja nodalījumā un jebkādā atsevišķā apsildes iekārtas nodalījumā, un/vai attiecībā uz dzinēja nodalījumā vai jebkādā atsevišķā apsildes iekārtas nodalījumā izmantotu izolācijas materiālu spēju atgrūst degvielu vai smērvielas. 1. Vispārīgi 1.1. Marka (ražotāja tirdzniecības nosaukums): … 1.2. Tips un vispārīgs(-i) komercapraksts(-i): … 1.3. Tipa identifikācijas līdzekļi, ja marķējums ir uz transportlīdzekļa: … 1.4. Minētā marķējuma atrašanās vieta: … 1.5. Transportlīdzekļa kategorija (1): … 1.6. Ražotāja nosaukums un adrese: … 1.7. Montāžas rūpnīcas(-u) adrese(-es): … 2. Transportlīdzekļa konstrukcijas vispārīgs raksturojums 2.1. Reprezentatīva transportlīdzekļa fotoattēli un/vai rasējumi: 3. Virsbūve Iekšējais aprīkojums un/vai izolācijas materiāli 3.1. Sēdekļi 3.1.1. Skaits: … 3.2. Salonā izmantotais(-ie) materiāls(-i), norādot katram materiālam: 3.2.1. sastāvdaļas tipa apstiprinājuma numuru, ja pieejams: … 3.2.2. marku: … 3.2.3. tipa apzīmējumu: … 3.2.4. testēšanu saskaņā ar 6.2.1., 6.2.2., 6.2.3., 6.2.4. punktu (2): … 3.2.5. Materiāliem, kas nav apstiprināti: 3.2.5.1. izejmateriāls(-i)/apzīmējums: … / … … 3.2.5.2. kompozītmateriāls/atsevišķs materiāls (2), slāņu skaits (2): … 3.2.5.3. pārklājuma veids (2): … 3.2.5.4. lielākais/mazākais biezums … mm 3.3. Izolācijai izmantotie materiāli dzinēja nodalījumā un/vai atsevišķā apsildes iekārtas nodalījumā, katram materiālam norādot: 3.3.1. sastāvdaļas tipa apstiprinājuma numuru, ja pieejams: … 3.3.2. marku: … 3.3.3. tipa apzīmējumu: … 3.3.4. testēšanu saskaņā ar 6.2.1., 6.2.2., 6.2.3, 6.2.4., 6.2.5. punktu (2): … 3.3.5. Materiāliem, kas nav apstiprināti: 3.3.5.1. izejmateriāls(-i)/apzīmējums: … / … … 3.3.5.2. kompozītmateriāls/atsevišķs materiāls (2), slāņu skaits (2): … 3.3.5.3. pārklājuma veids (2): … 3.3.5.4. lielākais/mazākais biezums … mm 3.4. Elektriskie kabeļi, norādot katram tipam: 3.4.1. sastāvdaļas tipa apstiprinājuma numuru(-us), ja pieejami: … 3.4.2. marku: … 3.4.3. tipa apzīmējumu: … 3.4.4. Materiāliem, kas nav apstiprināti: 3.4.4.1. izejmateriāls(-i)/apzīmējums: … / … … 3.4.4.2. kompozītmateriāls/atsevišķs materiāls (2), slāņu skaits (2): … 3.4.4.3. pārklājuma veids (2): … 3.4.4.4. lielākais/mazākais biezums … mm (1) Kā noteikts Konsolidētajā rezolūcijā par transportlīdzekļu konstrukciju (R.E.3.), 7. pielikums (dokuments TRANS/WP.29/78/Rev.2, 2. punkts). (2) Lieko svītrot.

2. PIELIKUMS SASTĀVDAĻAS INFORMĀCIJAS DOKUMENTS Atbilstoši noteikumu 3.2. punktam saistībā ar salonā, dzinēja nodalījumā un jebkādā atsevišķā apsildes iekārtas nodalījumā izmantotas sastāvdaļas tipa apstiprināšanu attiecībā uz tās ugunsizturību un/vai dzinēja nodalījumā un jebkādā atsevišķā apsildes iekārtas nodalījumā izmantotu izolācijas materiālu spēju atgrūst degvielu vai smērvielu. 1. Vispārīgi 1.1. Marka (ražotāja tirdzniecības nosaukums): … 1.2. Tips un vispārīgs(-i) komercapraksts(-i): … 1.3. Ražotāja nosaukums un adrese: … 1.4. Sastāvdaļām un atsevišķām tehniskām vienībām – apstiprinājuma marķējuma atrašanās vieta un piestiprināšanas veids: … 1.5. Montāžas rūpnīcas(-u) adrese(-es): … 2. Iekšējie materiāli 2.1. Materiāls(-i), kas paredzēts(-i) horizontālai/vertikālai/horizontālai un vertikālai uzstādīšanai (1) Materiāls, ko paredzēts uzstādīt vairāk nekā 500 mm virs sēdekļa spilvena un/vai transportlīdzekļa griestos: jā/neattiecas (1) 2.2. Izejmateriāls(-i)/apzīmējums: … / … … 2.3. Kompozītmateriāls/atsevišķs materiāls (1), slāņu skaits (1): … 2.4. Pārklājuma veids (1): … 2.5. Lielākais/mazākais biezums … mm 2.6. Tipa apstiprinājuma numurs, ja pieejams: … 3. Izolācijas materiāli 3.1. Materiāls(-i), kas paredzēts(-i) horizontālai/vertikālai/horizontālai un vertikālai uzstādīšanai (1) 3.2. Izejmateriāls(-i)/apzīmējums: … / … … 3.3. Kompozītmateriāls/atsevišķs materiāls (1), slāņu skaits (1): … 3.4. Pārklājuma veids (1): … 3.5. Lielākais/mazākais biezums … mm 3.6. Tipa apstiprinājuma numurs, ja pieejams: … 4. Elektriskie kabeļi 4.1. Materiāls(-i), kas izmantots(-i): … 4.2. Izejmateriāls(-i)/apzīmējums: … / … … 4.3. Kompozītmateriāls/atsevišķs materiāls (1), slāņu skaits (1): … 4.4. Pārklājuma veids (1): … 4.5. Lielākais/mazākais biezums … mm 4.6. Tipa apstiprinājuma numurs, ja pieejams: … (1) Lieko svītrot.

3. PIELIKUMS Teksts attēlu PAZIŅOJUMS (maksimālais izmērs: A4 (210 × 297 mm)) (1) Izdevējs: iestādes nosaukums par (2): apstiprinājuma piešķiršanu apstiprinājuma paplašināšanu apstiprinājuma atteikšanu apstiprinājuma atsaukšanu pilnīgu ražošanas izbeigšanu transportlīdzekļa tipam saskaņā ar Noteikumiem Nr. 118 Apstiprinājums Nr. Paplašinājums Nr. Paplašinājuma pamatojums: I iedaļa Vispārīgi 1.1. Marka (ražotāja tirdzniecības nosaukums): 1.2. Tips: 1.3. Tipa identifikācijas līdzekļi, ja marķējums ir uz transportlīdzekļa / sastāvdaļas / atsevišķas tehniskas vienības (2) (b): 1.3.1. Minētā marķējuma atrašanās vieta: 1.4. Transportlīdzekļa kategorija (c): 1.5. Ražotāja nosaukums un adrese: 1.6. Apstiprinājuma marķējuma atrašanās vieta: 1.7. Montāžas rūpnīcas(-u) adrese(-es): II iedaļa 1. Papildu informācija (attiecīgos gadījumos) 2. Par testu veikšanu atbildīgais tehniskais dienests 3. Testu protokola datums: 4. Testu protokola numurs: 5. Piezīmes (ja ir): 6. Vieta: 7. Datums: 8. Paraksts: 9. Pievienots tās informācijas paketes satura rādītājs, ko iesniedz tipa apstiprinātājai iestādei un ko var saņemt pēc pieprasījuma. (1) Tās valsts pazīšanas numurs, kas piešķīrusi/paplašinājusi/atteikusi vai atsaukusi apstiprinājumu. (2) Lieko svītrot (ir gadījumi, kad nekas nav jāsvītro, jo atbilstošs ir vairāk nekā viens ieraksts). (b) Ja tipa identifikācijas līdzekļos ir rakstzīmes, kas neattiecas uz tā transportlīdzekļa, sastāvdaļas vai atsevišķas tehniskās vienības tipa raksturošanu, uz kuru attiecas šis informācijas dokuments, tad šādas rakstzīmes dokumentā attēlo ar simbolu “?” (piemēram, ABC??123??). (c) Kā noteikts Konsolidētās rezolūcijas par transportlīdzekļu konstrukciju (R.E.3.) 7. pielikumā (dokuments TRANS/WP.29/78/Rev.2, 2. punkts).

4. PIELIKUMS Teksts attēlu PAZIŅOJUMS (maksimālais izmērs: A4 (210 × 297 mm)) (1) Izdevējs: iestādes nosaukums par (2): apstiprinājuma piešķiršanu apstiprinājuma paplašināšanu apstiprinājuma atteikšanu apstiprinājums atsaukšanu pilnīgu ražošanas izbeigšanu sastāvdaļas tipam saskaņā ar noteikumiem Nr. 118. Apstiprinājums Nr. Paplašinājums Nr. Paplašinājuma pamatojums: I iedaļa Vispārīgi 1.1. Marka (ražotāja tirdzniecības nosaukums): 1.2. Tips: 1.3. Tipa identifikācijas līdzekļi, ja marķējums ir norādīts uz ierīces (b): 1.3.1. Minētā marķējuma atrašanās vieta: 1.4. Ražotāja nosaukums un adrese: 1.5. Apstiprinājuma marķējuma atrašanās vieta: 1.6. Montāžas rūpnīcas(-u) adrese(-es): II iedaļa 1. Papildu informācija (attiecīgā gadījumā): sk. 1. papildinājumu 2. Par testu veikšanu atbildīgais tehniskais dienests 3. Testu protokola datums: 4. Testu protokola numurs: 5. Piezīmes (ja ir): 6. Vieta: 7. Datums: 8. Paraksts: 9. Pievienots tās informācijas paketes satura rādītājs, ko iesniedz tipa apstiprinātājai iestādei un ko var saņemt pēc pieprasījuma. (1) Tās valsts pazīšanas numurs, kas piešķīrusi/paplašinājusi/atteikusi vai atsaukusi apstiprinājumu. (2) Lieko svītrot (ir gadījumi, kad nekas nav jāsvītro, jo atbilstošs ir vairāk nekā viens ieraksts). (b) Ja tipa identifikācijas līdzekļos ir rakstzīmes, kas neattiecas uz tā transportlīdzekļa, sastāvdaļas vai atsevišķas tehniskās vienības tipa raksturošanu, uz kuru attiecas šis informācijas dokuments, tad šādas rakstzīmes dokumentā attēlo ar simbolu “?” (piemēram, ABC??123??). 1. papildinājums Papildinājums tipa apstiprinājuma paziņojuma veidlapai Nr. … attiecībā uz tipa apstiprinājumu sastāvdaļas tipam saskaņā ar Noteikumiem Nr. 118 1. Papildu informācija 1.1. Iekšējie materiāli 1.1.1. Virziens, kurā sastāvdaļu drīkst uzstādīt: horizontālā/vertikālā/gan horizontālā, gan vertikālā virzienā (1) 1.1.2. Atbilst prasībām, kas noteiktas 6.6.2. punktā: jā/neattiecas (1) 1.1.3. Atbilstība ir pārbaudīta sastāvdaļām, kas apstiprinātas kā nokomplektētas ierīces: jā/nē (1) 1.1.4. Jebkādi izmantošanas ierobežojumi un uzstādīšanas prasības: 1.2. Izolācijas materiāli 1.2.1. Virziens, kurā sastāvdaļu drīkst uzstādīt: horizontālā/vertikālā/gan horizontālā, gan vertikālā virzienā(-os) (1). 1.2.2. Atbilstība ir pārbaudīta sastāvdaļām, kas apstiprinātas kā nokomplektētas ierīces: jā/nē (1) 1.2.3. Jebkādi izmantošanas ierobežojumi un uzstādīšanas prasības: 1.3. Elektriskie kabeļi 1.3.1. Jebkādi izmantošanas ierobežojumi un uzstādīšanas prasības: … 2. Piezīmes: … (1) Lieko svītrot.

5. PIELIKUMS APSTIPRINĀJUMA MARĶĒJUMA IZKĀRTOJUMI 1. piemērs (sk. šo noteikumu I daļu) Šis apstiprinājuma marķējums, kas piestiprināts transportlīdzeklim, norāda, ka attiecīgais tips ir apstiprināts Nīderlandē (E4) saskaņā ar Noteikumu Nr. 118 I daļu ar apstiprinājuma numuru 021234. Apstiprinājuma numura pirmie divi cipari (02) norāda, ka apstiprinājums piešķirts saskaņā ar Noteikumu Nr. 118 02. grozījumu sērijas prasībām. 2. piemērs (sk. šo noteikumu II daļu) Šis apstiprinājuma marķējums, kas piestiprināts sastāvdaļai, norāda, ka attiecīgais tips ir apstiprināts Nīderlandē (E4) saskaņā ar Noteikumu Nr. 118 II daļu ar apstiprinājuma numuru 021234. Apstiprinājuma numura pirmie divi cipari (02) norāda, ka apstiprinājums piešķirts saskaņā ar Noteikumu Nr. 118 02. grozījumu sērijas prasībām. Papildu simbols norāda virzienu, kurā sastāvdaļu drīkst uzstādīt. Simbols norāda, ka sastāvdaļa atbilst 6.2.2. punkta prasībām. Simbols norāda, ka apstiprinājums piešķirts nokomplektētai ierīcei, piemēram, sēdekļiem, starpsienām utt. Papildu simbolus izmanto tikai vajadzības gadījumā.

6. PIELIKUMS MATERIĀLU HORIZONTĀLĀ DEGŠANAS ĀTRUMA NOTEIKŠANAS TESTS 1. PARAUGU ŅEMŠANA UN PRINCIPI 1.1. Izotropa materiāla gadījumā testu veic pieciem paraugiem, neizotropa materiāla gadījumā – desmit paraugiem (pieci katram virzienam). 1.2. Paraugus ņem no testējamā materiāla. Materiāliem, kam dažādos materiāla virzienos ir atšķirīgi degšanas ātrumi, testu veic katram virzienam. Paraugus ņem un testēšanas iekārtās ievieto tā, lai tiktu izmērīts lielākais degšanas ātrums. Ja tiek piegādāti plati materiāli, izgriež vismaz 500 mm garu gabalu no visa platuma. No tā ņem paraugus vismaz 100 mm attālumā no materiāla malas un tā, lai paraugu ņemšanas vietas cita no citas atrastos vienādā attālumā. Tāpat paraugus ņem no pabeigtiem ražojumiem, ja to pieļauj ražojuma forma. Ja ražojuma biezums pārsniedz 13 mm, tad ar mehāniskas apstrādes paņēmieniem to samazina līdz 13 mm no tās puses, kas nav vērsta pret attiecīgo nodalījumu (salons, dzinēja vai atsevišķs apsildes iekārtas nodalījums). Ja tas nav iespējams, tad, saskaņojot ar tehnisko dienestu, testu veic ar sākotnējā biezuma materiālu, to norādot testa protokolā. Kompozītmateriālus (sk. 6.1.3. punktu) testē tāpat kā viendabīgus materiālus. Materiāliem, ko veido uzklāti slāņi ar dažādu sastāvu un kas nav kompozītmateriāli, atsevišķi testē visus slāņus līdz 13 mm biezumam no tās virsmas puses, kura vērsta pret attiecīgo nodalījumu. 1.3. Paraugu horizontāli nostiprina U veida turētājā un tā brīvo galu degšanas kamerā uz 15 sekundēm pakļauj noteiktas liesmas iedarbībai. Testā nosaka to, vai liesma nodziest un kad, vai nosaka laiku, kādā uguns izplatās noteiktā attālumā. 2. IEKĀRTA 2.1. Degšanas kamera (1. attēls), vēlams no nerūsējošā tērauda un ar 2. attēlā norādītajiem izmēriem. Kameras priekšpusē ir ugunsizturīgs novērošanas logs, kas var veidot visu kameras priekšpusi un var būt konstruēts kā piekļuves panelis. Kameras apakšā ir ventilācijas atveres, kameras augšdaļā visapkārt ir ventilācijas sprauga. Degšanas kamerai ir četri 10 mm augsti balsti. Kameras vienā galā var būt atvere, lai kamerā varētu ievietot turētājā nostiprināto paraugu; otrā galā ir atvere gāzes pievadlīnijai. Izkusušo materiālu uztver pannā (sk. 3. attēlu), kas novietota kameras apakšā starp ventilācijas atverēm, tās neaizsedzot. 1. attēls Degšanas kamera ar parauga turētāju un pilienu uztvērēju (piemērs) 2. attēls Degšanas kameras piemērs (izmēri milimetros) Teksts attēlu Ventilācijs sprausla Gāzes deglis Paraugs 3. attēls Tipisks pilienu uztvērējs (izmēri milimetros) 2.2. Parauga turētājs, ko veido divas U veida metāla plāksnes vai rāmji no nerūsoša materiāla. Izmēri parādīti 4. attēlā. Parauga stabilai turēšanai apakšējā plāksnē ir tapas un augšējā – attiecīgas atveres. Tapas izmanto arī kā mērījuma punktus degšanas attāluma sākumam un beigām. Uz U veida rāmja pamata no termoizturīgām 0,25 mm diametra stieplēm ar 25 mm atstarpēm izveido balstu (sk. 5. attēlu). Paraugu apakšdaļa atrodas 178 mm virs kameras grīdas plāksnes. Parauga turētāja priekšējā mala ir 22 mm attālumā no kameras gala; parauga turētāja garākās malas ir 50 mm attālumā no kameras sienām (visi iekšējie izmēri). (Sk. 1. un 2. attēlu.) 4. attēls Parauga turētāja piemērs (izmēri milimetros) Teksts attēlu Pārsegplāksne Paraugs 5. attēls U veida rāmja apakšā no stieplēm izveidotās balsta daļas piemērs (izmēri milimetros) Teksts attēlu Rievas 2 × 2 (parauga virziens) Garums Rievas 0,5 × 0,5 Rāmja ārējā mala 2.3. Gāzes deglis Nelielo uguns avotu nodrošina Bunzena deglis, kura iekšējais diametrs ir 9,5 ± 0,5 mm. Tas ir novietots testa kamerā tā, lai sprauslas centrs atrastos 19 mm zem parauga brīvā gala apakšējās malas centra (sk. 2. attēlu). 2.4. Testam izmantojamā gāze Deglim pievadītās gāzes siltumspēja ir aptuveni 38 MJ/m3 (piemēram, dabasgāze). 2.5. Vismaz 110 mm gara metāla ķemme ar septiņiem līdzi astoņiem noapaļotiem zariem uz katriem 25 mm. 2.6. Hronometrs ar precizitāti 0,5 s. 2.7. Velkmes skapis. Degšanas kameru var ievietot velkmes skapī ar noteikumu, ka tā iekšējais tilpums ir vismaz 20, bet ne vairāk kā 110 reizes lielāks par degšanas kameras tilpumu, turklāt velkmes skapja augstums, platums vai garums nepārsniedz pārējo divu dimensiju izmērus vairāk kā 2,5 reizes. Pirms testa izmēra vertikālās gaisa plūsmas ātrumu velkmes skapī 100 mm attālumā no degšanas kameras galīgās atrašanās vietas tās priekšpusē un aizmugurē. Lai degšanas produkti testa veicējam neradītu diskomfortu, gaisa plūsmas ātrums ir no 0,10 līdz 0,30 m/s. Var izmantot velkmes skapi ar dabisku ventilāciju un atbilstīgu gaisa plūsmas ātrumu. 3. PARAUGI 3.1. Forma un izmēri 3.1.1. Paraugu forma un izmēri parādīti 6. attēlā. Parauga biezums atbilst testējamā ražojuma biezumam. Biezums nav lielāks par 13 mm. Ja, paraugu ņemot, to iespējams nodrošināt, parauga šķērsgriezumam visā garumā jābūt nemainīgam. 6. attēls Paraugs (izmēri milimetros) 3.1.2. Ja ražojuma forma un izmēri ir tādi, ka nav iespējams paņemt norādītā izmēra paraugus, tad ievēro šādus minimālos parauga izmērus: a) ja paraugu platums ir no 3 līdz 60 mm, tad to garums ir 356 mm. Šādā gadījumā materiālu testē ražojuma platumā; b) ja paraugu platums ir 60 līdz 100 mm, tad to garums ir vismaz 138 mm. Šādā gadījumā iespējamais degšanas attālums atbilst parauga garumam, un mērījumus sāk no pirmā mērīšanas punkta. 3.2. Kondicionēšana Paraugus vismaz 24 stundas (bet ne ilgāk kā septiņas dienas) iztur 23 ± 2 °C temperatūrā un 50 ± 5 % relatīvajā mitrumā, un šādos apstākļos tie atrodas līdz pat testēšanai. 4. PROCEDŪRA 4.1. Paraugus ar plūksnainu vai uzkārstu virsmu novieto uz līdzenas virsmas un ar ķemmi (2.5. punkts) divreiz izķemmē pretēji kārsuma virzienam. 4.2. Paraugu ievieto parauga turētājā (2.2. punkts) tā, lai iedarbībai pakļautā puse būtu vērsta uz leju pret liesmu. 4.3. Pie noslēgtas degļa gaisa padeves atveres gāzes liesmu noregulē 38 mm augstumā, izmantojot atzīmi degšanas kamerā. Pirms sāk pirmo testu, liesmas stabilizācijai degli dedzina vismaz vienu minūti. 4.4. Parauga turētāju ievieto degšanas kamerā tā, lai parauga gals būtu pakļauts liesmas iedarbībai, un pēc 15 sekundēm pārtrauc gāzes plūsmu. 4.5. Degšanas laika mērījumu sāk brīdī, kad liesmas apakšējā daļa sasniedz pirmo mērījumu punktu. Novēro liesmas izplatīšanos tajā parauga pusē (augšējā vai apakšējā), kas deg ātrāk. 4.6. Degšanas laika mērījumu beidz, kad liesma sasniedz pēdējo mērījumu punktu vai nodziest, to nesasniegusi. Ja liesma pēdējo mērījumu punktu nesasniedz, tad izmēra izdegušo attālumu līdz vietai, kurā liesma nodzisusi. Izdegušais attālums ir virsmas vai iekšējas degšanas rezultātā bojātā parauga daļa. 4.7. Ja paraugs neuzliesmo vai neturpina degt pēc degļa izdzēšanas, vai arī liesma nodziest, pirms tā sasniegusi pirmo mērījumu punktu un tāpēc degšanas laiks netiek noteikts, testa protokolā atzīmē, ka degšanas ātrums ir 0 mm minūtē. 4.8. Ja veic testu sēriju vai atkārtotus testus, nodrošina, lai degšanas kameras un parauga turētāja maksimālā temperatūra nākamā testa sākumā nepārsniegtu 30 °C. 5. APRĒĶINS Degšanas ātrumu B (1) (mm/min) aprēķina pēc formulas: B = 60 s/t, kur: s = izdegušais attālums milimetros; t = laiks, kādā izdeg attālums s, sekundēs. (1) Degšanas ātrumu (B) katram paraugam aprēķina tikai gadījumos, ja liesma sasniedz pēdējo mērījumu punktu vai parauga galu.

7. PIELIKUMS MATERIĀLU KUŠANAS ĪPAŠĪBU NOTEIKŠANAS TESTS 1. PARAUGU ŅEMŠANA UN PRINCIPI 1.1. Testu veic četriem paraugiem abu pušu virsmām (ja tās nav vienādas). 1.2. Paraugu novieto horizontāli un pakļauj elektriska radiatora iedarbībai. Zem parauga novieto uztvērēju, lai savāktu radušos pilienus. Šajā uztvērējā ieliek nedaudz vates, lai pārliecinātos, vai kāds piliens nav liesmojošs. 2. IEKĀRTA Iekārta sastāv no (1. attēls): a) elektriska radiatora; b) parauga balsta ar restēm; c) (radušos pilienu) uztvērēja; d) (iekārtas) balsta. 2.1. Siltuma avots ir elektrisks radiators ar lietderīgo jaudu 500 W. Izstarojošai virsmai jābūt no caurspīdīgas kvarca plāksnes ar diametru 100 ± 5 mm. Iekārtas izstarotais siltums, ko mēra uz radiatora virsmai paralēlas virsmas 30 mm attālumā, ir 3 W/cm2. 2.2. Kalibrēšana Radiatora kalibrēšanai izmanto Gardona (folija) tipa siltuma plūsmas mērītāju (radiometru) ar konstruktīvo mērījumu diapazonu, kas nepārsniedz 10 W/cm2. Objekts, kas saņem starojumu un, iespējams, nelielu siltumu ar konvekciju, ir plakans, apaļš, ne vairāk kā 10 mm diametrā un pārklāts ar noturīgu matētu, melnu pārklājumu. Objektu ievieto ar ūdeni dzesējamā korpusā, kura virspuse ir no pulēta metāla, plakana, apaļa, ar diametru aptuveni 25 mm un sakrīt ar objekta plakni. Līdz objekta sasniegšanai starojums nedrīkst iet caur nekādiem logiem. Instruments ir izturīgs, vienkārši uzstādāms un lietojams, nejutīgs pret caurvēju un stabili kalibrējams. Instrumenta precizitāte ir ± 3 %, un atkārtojamība ir 0,5 % robežās. Siltuma plūsmas mērītāja kalibrējumu pārbauda pēc katras atkārtotas radiatora kalibrēšanas, salīdzinot ar standartinstrumentu, ko neizmanto citiem mērķiem. Standartinstrumentu saskaņā ar valsts standartu pilnīgi kalibrē katru gadu. 2.2.1. Kalibrēšanas pārbaude Starojumu, ko rada pievadītā jauda, kas, kā noteikts sākotnējā kalibrēšanā, atbilst starojumam 3 W/cm2, bieži pārbauda (vismaz ik pēc 50 ekspluatācijas stundām), un iekārtu kalibrē atkārtoti, ja šādā pārbaudē konstatē, ka novirze pārsniedz 0,06 W/cm2. 2.2.2. Kalibrēšanas procedūra Iekārtu novieto vidē, kur faktiski nav gaisa plūsmu (ne vairāk kā 0,2 m/s). Siltuma plūsmas mērītāju ievieto iekārtā parauga vietā tā, lai siltuma plūsmas mērītāja objekts atrastos radiatora virsmas centrā. Ieslēdz elektrības padevi un ar regulatoru iestata pievadīto jaudu tā, lai starojums radiatora virsmas centrā būtu 3 W/cm2. Kad jaudas padeve noregulēta tā, ka starojums ir 3 W/cm2, vajadzētu sekot piecu minūšu periodam bez turpmākas regulēšanas līdzsvara sasniegšanai. 2.3. Paraugu balsts ir metāla gredzens (1. attēls). Uz šā balsta novieto no nerūsoša tērauda stieples izgatavotas restes ar šādiem izmēriem: a) iekšējais diametrs: 118 mm; b) caurumu izmēri: 2,10 mm2; c) tērauda stieples diametrs: 0,70 mm. 2.4. Uztvērējs sastāv no cilindriskas formas caurules ar iekšējo diametru 118 mm un dziļumu 12 mm. Uztvērēju piepilda ar vati. 2.5. 2.1., 2.3. un 2.4. punktā norādītos priekšmetus balsta vertikāla kolonna. Radiatoru novieto uz balsta tā, ka izstarojošā virsma ir horizontāla un starojums ir vērsts uz leju. Kolonna ir aprīkota ar sviru/pedāli, lai lēni paceltu radiatora balstu. Tai ir arī aizturis, lai radiatoru varētu pārvietot atpakaļ tā parastajā stāvoklī. Radiatora, parauga balsta un uztvērēja asis to parastajā stāvoklī sakrīt. 3. PARAUGI Testa paraugu izmērs ir 70 × 70 mm. Paraugus no pabeigtiem ražojumiem ņem tāpat, ja to pieļauj ražojuma forma. Ja ražojuma biezums pārsniedz 13 mm, tad ar mehāniskas apstrādes paņēmieniem to samazina līdz 13 mm no tās puses, kas nav vērsta pret attiecīgo nodalījumu (salons, dzinēja vai atsevišķs apsildes iekārtas nodalījums). Ja tas nav iespējams, tad, saskaņojot ar tehnisko dienestu, testē sākotnējā biezuma materiālu, ko norāda testa protokolā. Kompozītmateriālus (sk. noteikumu 6.1.3. punktu) testē tāpat kā viendabīgus materiālus. Materiāliem, ko veido uzklāti slāņi ar dažādu sastāvu un kas nav kompozītmateriāli, atsevišķi testē visus slāņus līdz 13 mm biezumam no tās virsmas puses, kura vērsta pret attiecīgo nodalījumu (salons, dzinēja nodalījums vai atsevišķs apsildes iekārtas nodalījums). Testēšanas parauga kopējā masa ir vismaz 2 g. Ja parauga masa ir mazāka, pievieno pietiekamu paraugu skaitu. Ja materiāla abas puses atšķiras, tad jātestē abas puses. Tas nozīmē, ka testē astoņus paraugus. Paraugus un vati vismaz 24 stundas iztur 23 ± 2 °C temperatūrā un 50 ± 5 % relatīvajā mitrumā, un šādos apstākļos tie atrodas līdz pat testēšanai. 4. PROCEDŪRA Paraugu noliek uz balsta un balstu pēc tam novieto tā, lai attālums starp radiatora virsmu un parauga virspusi būtu 30 mm. Uztvērēju ar vati noliek zem balsta restēm 300 mm attālumā. Radiatoru novirza sānis tā, lai tas neapstarotu paraugu, un ieslēdz. Kad tas ir sasniedzis pilnu jaudu, to novieto virs parauga un uzņem laiku. Ja materiāls kūst vai deformējas, radiatora augstumu maina, saglabājot 30 mm attālumu. Ja materiāls uzliesmo, tad trīs sekundes vēlāk radiatoru novirza sānis. To novieto atpakaļ iepriekšējā stāvoklī, kad liesma ir nodzisusi, un testa pirmo piecu minūšu laikā šo pašu procedūru atkārto tik bieži, cik vajadzīgs. Pēc testa piektās minūtes: i) ja paraugs ir nodzisis (neatkarīgi no tā, vai tas ir vai nav uzliesmojis testa pirmo piecu minūšu laikā), radiatoru atstāj virs parauga, pat ja paraugs uzliesmo no jauna; ii) ja materiāls liesmo, tad sagaida, līdz tas apdziest, un tad radiatoru atkal novieto atpakaļ virs parauga. Abos gadījumos testu turpina vēl piecas minūtes. 5. REZULTĀTI Testa protokolā atzīmē šādus novērojumus: i) pilienu – liesmojošu vai neliesmojošu – rašanās (ja tāda notiek); ii) vai vate ir uzliesmojusi. 1. attēls (Izmēri milimetros) Teksts attēlu Metāla gredzens (fiksēts) Pārvietojams metāla gredzens 1 = Radiators 2 = Paraugs 3 = Režģis (parauga atbalstam) 4 = Vate 5 = Uztvērējs Parauga atbalstam paredzēto Metāla gredzenu detalizācija Režģis

8. PIELIKUMS MATERIĀLU VERTIKĀLĀ DEGŠANAS ĀTRUMA NOTEIKŠANAS TESTS 1. PARAUGU ŅEMŠANA UN PRINCIPI 1.1. Izotropa materiāla gadījumā veic testu trim paraugiem, neizotropa materiāla gadījumā – sešiem paraugiem. 1.2. Šo testu veic, pakļaujot paraugus liesmas iedarbībai, tiem atrodoties vertikālā stāvoklī, un nosakot ātrumu, kādā liesma izplatās pa testējamo materiālu. 2. IEKĀRTA Iekārta sastāv no: a) parauga turētāja; b) degļa; c) ventilācijas sistēmas, kas novada gāzes un degšanas produktus; d) šablona; e) marķēšanas diegiem no baltas merserizētas kokvilnas diegiem ar maksimālo lineāro blīvumu 50 tex. 2.1. Parauga turētāju veido 560 mm augsts taisnstūra rāmis un divi stingri savienoti paralēli stieņi 150 mm attālumā viens no otra, kas aprīkoti ar tapām testējamā parauga novietošanai, kas atrodas plaknē, kura atrodas vismaz 20 mm attālumā no rāmja. Tapu diametrs ir ne vairāk kā 2 mm, un tās ir vismaz 27 mm garas. Tapas atrodas uz paralēliem stieņiem 1. attēlā norādītajās vietās. Rāmi uzstāda uz atbilstoša balsta, lai testa laikā noturētu stieņus vertikālā stāvoklī (paraugu novietošanai uz tapām plaknē, kas atrodas prom no rāmja, blakus tapām var novietot atdalītājus 2 mm diametrā). 2.2. Deglis ir parādīts 3. attēlā. Deglim pievada vai nu komerciālo propāna gāzi, vai komerciālo butāna gāzi. Degli novieto parauga priekšā, bet zemāk par to tā, lai tas atrastos plaknē, kas iet caur parauga vertikālo viduslīniju un perpendikulāri pret tā virsmu (sk. 2. attēlu) tā, ka garenvirziena ass ir 30° slīpumā pret vertikāli attiecībā pret parauga apakšējo malu. Attālums starp degļa galu un parauga apakšējo malu ir 20 mm. 2.3. Testa iekārtu var ievietot velkmes skapī ar noteikumu, ka tā iekšējais tilpums ir vismaz 20, tomēr ne vairāk kā 110 reizes lielāks par testa iekārtas tilpumu, un ka tā augstums, platums vai garums nepārsniedz pārējo divu dimensiju izmērus vairāk kā 2,5 reizes. Pirms testa 100 mm attālumā no testēšanas iekārtas galīgās atrašanās vietas tās priekšpusē un aizmugurē izmēra vertikālās gaisa plūsmas ātrumu velkmes skapī. Lai degšanas produkti testa veicējam neradītu diskomfortu, gaisa plūsmas ātrums ir no 0,10 līdz 0,30 m/s. Var izmantot velkmes skapi ar dabisku ventilāciju un atbilstīgu gaisa plūsmas ātrumu. 2.4. Izmanto plakanu, stingru šablonu, kurš pagatavots no piemērota materiāla un kura izmēri atbilst parauga izmēriem. Šablonā izurbj apmēram 2 mm diametra caurumus, kas izvietoti tā, ka attālumi starp caurumu centriem atbilst attālumiem starp tapām uz rāmjiem (sk. 1. attēlu). Caurumi atrodas vienādā attālumā ap šablona vertikālajām viduslīnijām. 3. PARAUGI 3.1. Paraugu izmēri ir 560 × 170 mm. Ja materiāla izmēri neļauj iegūt minēto izmēru paraugu, tad, saskaņojot to ar tehnisko dienestu, testu veic ar uzstādītā materiāla izmēru, to norādot testa protokolā. 3.2. Ja parauga biezums pārsniedz 13 mm, tad ar mehāniskas apstrādes paņēmieniem to samazina līdz 13 mm no tās puses, kas nav vērsta pret attiecīgo nodalījumu (salons, dzinēja vai atsevišķs apsildes iekārtas nodalījums). Ja tas nav iespējams, tad, saskaņojot ar tehnisko dienestu, testu veic ar sākotnējā biezuma materiālu, to norādot testa protokolā. Kompozītmateriālus (sk. 6.1.3. punktu) testē tāpat kā viendabīgus materiālus. Materiāliem, ko veido uzklāti slāņi ar dažādu sastāvu un kas nav kompozītmateriāli, atsevišķi testē visus slāņus līdz 13 mm biezumam no tās virsmas puses, kura vērsta pret attiecīgo nodalījumu. 3.3. Paraugus vismaz 24 stundas iztur 23 ± 2 °C temperatūrā un 50 ± 5 % relatīvajā mitrumā, un šādos apstākļos tie atrodas līdz pat testēšanai. 4. PROCEDŪRA 4.1. Testu veic atmosfērā ar temperatūru no 10 līdz 30 °C un relatīvo mitrumu no 15 līdz 80 %. 4.2. Degli iepriekš sakarsē 2 minūtes. Liesmu noregulē 40 ± 2 mm augstumā, to mērot kā attālumu starp degļa caurules uzgali un liesmas dzeltenās daļas galu, kad deglis ir novietots vertikāli un uz liesmu skatās samazinātā apgaismojumā. 4.3. Paraugu (pēc tam, kad ir novietoti aizmugurējie marķēšanas diegi) novieto uz testēšanas rāmja tapām, pārliecinoties, ka tapas iziet cauri punktiem, kas iezīmēti no šablona, un paraugs ir vismaz 20 mm attālumā no rāmja. Rāmi uzstāda uz balsta tā, lai paraugs atrastos vertikāli. 4.4. Marķēšanas diegus piestiprina horizontāli parauga priekšā un aizmugurē vietās, kas parādītas 1. attēlā. Katrā vietā diega cilpu izveido tā, ka abi segmenti ir izkārtoti ar 1 mm un 5 mm atstarpēm no parauga priekšējās un aizmugurējas virsmas. Katru cilpu piestiprina pie piemērotas laika noteikšanas ierīces. Diegus pietiekami nostiepj, lai tie saglabātu stāvokli attiecībā pret paraugu. 4.5. Paraugu uz 5 sekundēm pakļauj liesmas iedarbībai. Uzskata, ka aizdegšanās ir notikusi, ja paraugs turpina liesmot 5 sekundes pēc aizdedzinošās liesmas aizvākšanas. Ja aizdegšanās nenotiek, liesmas iedarbībai uz 15 sekundēm pakļauj citu attiecīgi izturētu paraugu. 4.6. Ja kāds no triju paraugu kopuma testa rezultātiem pārsniedz minimālo rezultātu par 50 %, tad testus šim virzienam vai pusei veic triju citu paraugu kopumam. Ja viens vai divi paraugi kādā no triju paraugu kopuma testiem nenodeg līdz augšējam marķēšanas diegam, tad šim virzienam vai pusei veic triju citu paraugu kopuma testus. 4.7. Mēra šādus laikus sekundēs: a) no aizdedzinošās liesmas pielikšanas brīža, līdz pārtrūkst viens no pirmajiem marķēšanas diegiem (t1); b) no aizdedzinošās liesmas pielikšanas brīža, līdz pārtrūkst viens no otrajiem marķēšanas diegiem (t2); c) no aizdedzinošās liesmas pielikšanas brīža, līdz pārtrūkst viens no trešajiem marķēšanas diegiem (t3). 4.8. Ja paraugs neuzliesmo vai pēc degļa izdzēšanas neturpina degt, vai arī ja liesma nodziest, pirms ir sadedzis viens no pirmajiem marķēšanas diegiem, un tāpēc degšanas laiks netiek noteikts, uzskata, ka degšanas ātrums ir 0 mm minūtē. 4.9. Ja paraugs uzliesmo un ja degošā parauga liesmas sasniedz trešo marķēšanas diegu augstumu, neiznīcinot pirmos un otros marķēšanas diegus (piemēram, plāna materiāla parauga materiālu īpašību dēļ), uzskata, ka degšanas ātrums ir lielāks par 100 mm/min. 5. REZULTĀTI Novērojumus ieraksta testu protokolā, iekļaujot: a) degšanas ilgumus: t1, t2 un t3 sekundēs; un b) atbilstošos nodegušos attālumus: d1, d2 un d3, izteiktus mm. Degšanas ātrumu V1 un, attiecīgos gadījumos, ātrumus V2 un V3 aprēķina (katram paraugam, ja liesma sasniedz vismaz vienu no pirmajiem marķēšanas diegiem) šādi: Vi = 60 di/ti (mm/min) Ņem vērā lielāko V1, V2 and V3 degšanas ātrumu. 1. attēls Parauga turētājs (izmēri milimetros) Teksts attēlu Ø 2 Atdalītāji (pēc izvēles) Pirmie marķējuma diegi Trešie marķējuma diegi Otrie marķējuma diegi Materiāla paraugs Uztādīšanas tapas Deglis 2. attēls Aizdedzināšanas degļa novietojums (izmēri milimetros) Teksts attēlu Malas aizdedzināšana Atdalītājs (pēc izvēles) Rāmis Tapas Paraugs Deglis Deglis 3. attēls Gāzes deglis (izmēri milimetros) Teksts attēlu Ievieto montāžas laikā Gāzes sajaukšanas zona (d) Degļa caurule (*) Atveres diametrs: 4,4 mm Sprauslas urbums (a) Gāzes degļa uzbūve Liesmas stabilizators Degļa caurule Gāzes sprausla Gaisa kamera Izeja Difūzijas zona (c) Liesmas stabilizators (b) Gāzes sprausla Ierobs